Забележителности в Бургас

От средата на XIX век Бургас се отличава с икономически и духовен просперитет и е сред най-бързо развиващите се градове в България. Днес той е четвърти по население и втори по площ български град.
264 сгради от различни европейските архитектурни стилове и български традиции са обявени за паметници на културата. По-голяма част от паметниците на културата са разположени в близост до пешеходната зона на града. Най-старите сгради в Бургас са баните, построени от Сюлейман I (1520 – 1566), и манастирът „Света Анастасия“, който се намира на едноименния остров на 6 км навътре в морето. Като паметник на културата от национално значение той е единственият островен и най-добре запазеният морски манастир по българското Черноморие.
Бургас днес е модерен град. Наред със съвременна архитектура могат да се намерят и запазени сгради от началото на XIX век насам. Бургас е дом на известни личности, свързани с културата и изкуството. Изпети са песни за морето, за града и прочутите му вечери („Бургаски вечери“), които несъмнено през лятото са прохладни и изключително приятни за разходки. Улиците са озеленени, а парковете са поддържани и красиви. Едни от популярните забележителности на града са Морската градина с казиното и „Бургаския мост“ (кей за разходки), построен в сегашния си вид през 1970-те години. За разлика от другите големи български градове, където през последните години ударното строителство на нови сгради е унищожило доста зелени площи, озеленените площи в Бургас за същия период от време са останали почти непокътнати.
Регионалният исторически музей в Бургас е най-големият музей в Югоизточна България. Създаден е през 1912 година като частен музей към Бургаското археологическо дружество „Дебелт“ от група интелектуалци и радетели за разкриване на историческото минало на Бургаския регион. Той обединява четирите музея: Исторически, етнографски, археогогически и природонаучен, разположени в отделни сгради в централната част на Бургас.
Историческият музей се намира на ул. „Лермонтов“ 31, срещу Първо районно управление. Експозицията е създадена през 1925 година и помещава сбирки, свързани с новата и най-новата история на Бургас. В музея са изложени оригинални експонати, снимки и документи от събития и личности, свързани с историята на града. Приземният етаж е превърнат в иконната зала, която дава поглед върху произведенията на майсторите от Българското Възраждане. Сградата на музея е архитектурен паметник от началото на 20 век.
Етнографският музей се помещава в къщата на предприемача Димитър Бракалов, в непосредствена близост до катедралния храм „Св. св. Кирил и Методий“. Построената през 1873 година къща е обявена за паметник на културата и е представител на балканска тип градска къща от 19 век. Етнографската експозиция разказва историята на множеството етнографски групи от различни националности живели в Бургас. Музея разполага със сбирка от традиционни български носии на населението от Бургаски регион и бежанците от Гърция и Турция.
В Археологическия музей са изложени колекции от археологически находки, свързани с древна Тракия, гръцките колонии по Черноморието и времето на Римската империя. Експонати са свързани с корабоплаването по Черно море от най-древността до падането под отоманско владичество. Експозицията се помещава в сграда – паметник на културата, намираща се на централната бургаска улица Алеко Богориди. Музеят е основан през 1912 година като археологическо дружество „Дебелт“.
Бургаският природонаучен музей представя геоисторическото развитие и съвременното природно разнообразие на Югоизточна България. Представени са експозициите „Магичният свят на камъка“, „Флора и фауна на планината Странджа“, „Птичи ресурси на бургаските влажни зони“. Музеят съдейства и за запазването на природата чрез провеждането на екологично обучение за подрастващи и запознава хора от всички възрасти с теми от света на екологията и биоразнообразието в региона.
Най-новият музей, е Къща музей на поетесата Петя Дубарова. Той е основана през 1995 година и е организатор на ежегодния Националният литературен конкурс Петя Дубарова.
До 2004 година на територията на Летище Бургас функционира Музей на авиацията. Музеят бе създаден през 1998 година и е разполагал с около 100 експоната – самолети и модели на самолети, кацали на летището в Бургас, видеокасети, книги, снимки и предмети от историята на авиацията. Сред тях бе и единственият съхранен в България Ил-18.
Авиомузей Бургас е наследник на музейна сбирка изградена от летищното ръководство и стопанисвана от летищна администрация. Авиомузей Бургас отвори старите самолети с нова визия на 29 юни 2017 година, като част от честванията по повод 90 години летище Бургас и 70 години Българска гражданска авиация. Музеят разполага с десет самолетни експоната отразяващи нашата гражданска, селскостопанска и военна авиация.
На връх Шилото, над днешния квартал Меден рудник се намират останките на тракийска владетелска резиденция със светилище на Аполон Карсенос. Археологически разкопки свидетелстват за поселение през цялата Античност (ранножелязна, класическа, елинистическа и римска епоха). Резиденцията е локализирана на самия връх, който е най-високото място на ниската планина Черни връх, разполагаща се между Бургаското, Мандренското езеро и Черно море. От това място се наблюдават трите Бургаски езера и Бургаския залив до Созопол в югоизточна посока, а на север – до Стара планина. Приема се, че владетелска резиденция-светилище е доминила територията на север до Стара планина, на северозапад до полисът Месамбрия, на юг/югоизток до началото на Странджа планина, представено с Медни рид и на югоизток с полисът Аполония.
В града има 6 гари:
В землището на Бургас са обявени следните природни резервати и защитени местности: